
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
Privind,modificarea Hotărârii Consiliului local al municipiului Focșani nr.

140/2010 pentru aprobarea Normelor ce specifică condițiile de creştere și

îngrijire a  animalelor domestice şi de companie în Municipiul Focşani, cu modificările și completările ulterioare
                Consiliul local al municipiului Focşani, judeţul Vrancea, întrunit în şedinţă ordinară:
- analizând proiectul de hotărâre inițiat de Primarul municipiului Focșani, raportul biroului agricultură înregistrat la nr. 87721/20.11.2017, prin care se propune modificarea Hotărârii Consiliului local al municipiului Focșani nr.140/2010 pentru aprobarea Normelor ce specifică condițiile de creştere si îngrijire a  animalelor domestice şi de companie în Municipiul Focşani, cu modificările și completările ulterioare.
- avizul favorabil al Comisiei de buget şi administratie publică.
- în baza adresei nr.1646/15.11.2017 emisă de Garda Națională de Mediu – Serviciul Comisariatul Judetean Vrancea și înregistrată la Primăria Municipiului Focșani la nr.86663/16.11.2017 si nr.87589/20.11.2017.
- în conformitate cu prevederile Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân, aprobată prin Legea nr. 227/2002 , Legea nr. 205/2004 privind protecţia animalelor republicata in 2014, Legea nr.258/2013 si Ordinul Ministerului Sanatatii nr.119/2014 pentru aprobarea Normelor de igiena si sanatate publica privind mediul de viață al populatiei.
- având în vedere prevederile Legii nr. 52/2003 privind transparenţa decizională în administraţia publică, republicată, cu modificările si completările ulterioare.

 - în baza prevederilor art.36, alin.(1), alin.(2) lit.d, alin 6 pct.19 si art.45 alin.(1) din Legea nr.215/2001 republicata, cu modificarile si completarile ulterioare.
HOTĂRĂȘTE:
            Art.1 Modificarea Hotărârii Consiliului local al municipiului Focșani nr.140/2010 pentru aprobarea Normelor ce specifică condițiile de creştere și îngrijire a animalelor domestice şi de companie în Municipiul Focşani, cu modificarile si completările ulterioare, dupa cum urmează:

      Art. 28 va avea următorul cuprins: 

 „Constatarea și aplicarea sancțiunilor prevăzute la art. 24 se va face de către inspectori împuterniciți ai Direcției de Dezvoltare Servicii Publice Focșani si din cadrul Poliției Locale a Municipiului Focșani.”
           Art.2 Celelalte prevederi ale Hotărârii Consiliului local al municipiului Focșani nr.140/2010, cu modificarile si completarile ulterioare, rămân neschimbate.

           Art.3 Prezenta hotarâre va fi comunicată de către Serviciul administrație publică locală, agricultură, compartimentelor, birourilor, serviciilor și Primarului Municipiului Focșani, care va asigura executarea acesteia prin Direcția de Dezvoltare Servicii Publice Focșani si Poliția Locală a Municipiului Focșani.  
 PREŞEDINTE DE ŞEDINŢĂ,
        Mihai Nedelcu
                                                                                    CONTRASEMNEAZĂ,
                                                                               Secretarul Municipiului Focşani

                                                                                                Eduard Marian Corhană

Municipiul Focşani, 28 noiembrie 2017

